Osaamista+luonnosta+-+ammattitaidon+hankkiminen

**Osaamista luonnosta**
Tutkinnon osan ja teemaan laajuus ja ajoitus koskevat ammatillista peruskoulutusta.

**Teema 1: Luonnontuntemus (5 ov)**

 * Luontotietous; kasvit, eläimet, geologia ja luonnonilmiöt
 * luonto-opastusten valmistus ja toteuttaminen
 * luonnon kestävä käyttö

**Teeman opiskeltuaan** opiskelija osoittaa tuntevansa Lapin luonto- ohjelmapalvelutarjontaa, -vetovoimakohteita ja tapahtumia. Hän tunnistaa ja osaa kertoa/opastaa Lapin tärkeimmistä kasveista, eläimistä ja luonnonilmiöistä. Opiskelija käyttää alan lähteitä, tieto- ja viestintätekniikkaa tiedon hankinnan ja käsittelyn sekä viestinnän välineenä.

**Oppimisympäristö ja opiskelumenetelmät** Tilanteisiin sopivat monipuoliset oppimis- ja toimintaympäristöt, joissa tiedolliset ja toiminnalliset oppimisprosessit mahdollistuvat. Toteutus tapahtuu aidoissa toimintaympäristöissä ja käytännön työtehtävien yhteydessä.

**Oppimisen arviointi** Oppimisen arviointi on opiskelijaa motivoivaa, aktivoivaa ja opiskelijan itsearviointitaitoja kehittävää palautetta. Opiskelijan oppimista verrataan tavoiteltaviin ammattitaitovaatimuksiin

**Teema 2: Luonnossa liikkuminen ja -selviäminen (5 ov)**

 * Lapin luontoaktiviteettitarjonta
 * retkeilyohjelmien asiakaslähtöistä suunnittelua ja toteutuksia
 * retkivarustetietous, -välinetietous
 * retkivarusteiden huolto
 * retkien turvallisuussuunnitelmat
 * luontomatkan suunnittelu ja toteutus
 * luonnon kestävä käyttö

**Teeman opiskeltuaan** opiskelija osoittaa tuntevansa Lapin luontoaktiviteetti- tuotetarjontaa, -ohjelmapalveluita, vetovoimakohteita ja tapahtumia. Hän osaa suunnitella ja toteuttaa luontoaktiviteetti-ohjelmia asiakaslähtöisesti, turvallisesti, taloudellisesti ja kestävästi. Opiskelija käyttää alan lähteitä ja tieto- ja viestintätekniikkaa tiedon hankinnan ja käsittelyn sekä viestinnän välineenä.

**Oppimisympäristö ja opiskelumenetelmät** Toteutus tapahtuu aidoissa toimintaympäristöissä ja käytännön työtehtävien yhteydessä.

**Oppimisen arviointi** Oppimisen arviointi on opiskelijaa motivoivaa, aktivoivaa ja opiskelijan itsearviointitaitoja kehittävää palautetta. Opiskelijan oppimista verrataan tavoiteltaviin ammattitaitovaatimuksiin